CELEX: 32018R0182
Language: hr
Date: 2018-02-07 00:00:00
Title: Uredba Komisije (EU) 2018/182 оd 7. veljače 2018. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog računovodstvenog standarda 28 i Međunarodnih standarda financijskog izvještavanja 1 i 12 (Tekst značajan za EGP. )

8.2.2018   
            
            
               HR
            
            
               Službeni list Europske unije
            
            
               L 34/1
            
         UREDBA KOMISIJE (EU) 2018/182
   оd 7. veljače 2018.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog računovodstvenog standarda 28 i Međunarodnih standarda financijskog izvještavanja 1 i 12
   (Tekst značajan za EGP)
   EUROPSKA KOMISIJA,
   uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   budući da:
   
               (1)
            
            
               Uredbom Komisije (EZ) br. 1126/2008 (2) doneseni su određeni međunarodni standardi i tumačenja koji su postojali 15. listopada 2008.
            
         
               (2)
            
            
               Odbor za međunarodne računovodstvene standarde (IASB) objavio je 8. prosinca 2016. Godišnja poboljšanja međunarodnih standarda financijskog izvještavanja, ciklus 2014. – 2016. (godišnja poboljšanja), u okviru svojeg redovitog postupka poboljšanja čiji je cilj pojednostavniti i pojasniti standarde. Cilj je godišnjih poboljšanja riješiti pitanja koja nisu hitna, ali su nužna, a o kojima je IASB raspravljao tijekom projektnog ciklusa u pogledu neusklađenosti međunarodnih standarda financijskog izvještavanja ili pojašnjavanja formulacija gdje je to potrebno.
            
         
               (3)
            
            
               Nakon savjetovanja s Europskom savjetodavnom skupinom za financijsko izvještavanje Komisija je zaključila da izmjene Međunarodnog računovodstvenog standarda (MRS) 28 i Međunarodnih standarda financijskog izvještavanja (MSFI) 1 i MSFI 12 zadovoljavaju kriterije za donošenje iz članka 3. stavka 2. Uredbe (EZ) br. 1606/2002.
            
         
               (4)
            
            
               Uredbu (EZ) br. 1126/2008 trebalo bi stoga na odgovarajući način izmijeniti.
            
         
               (5)
            
            
               IASB je odredio da izmjene MSFI-ja 12 stupaju na snagu 1. siječnja 2017. Stoga bi se radi pravne sigurnosti za dotične izdavatelje i dosljednosti s drugim računovodstvenim standardima iz Uredbe (EZ) br. 1126/2008 odredbe ove Uredbe trebale primjenjivati retroaktivno.
            
         
               (6)
            
            
               Mjere predviđene ovom Uredbom u skladu su s mišljenjem Računovodstvenog regulatornog odbora,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1126/2008 mijenja se kako slijedi:
   
               (a)
            
            
               MRS 28 Udjeli u pridruženim subjektima i zajedničkim pothvatima mijenja se kako je utvrđeno u Prilogu ovoj Uredbi;
            
         
               (b)
            
            
               MSFI 1 Prva primjena međunarodnih standarda financijskog izvještavanja mijenja se kako je utvrđeno u Prilogu ovoj Uredbi;
            
         
               (c)
            
            
               MSFI 12 Objava informacija o udjelu u drugim subjektima mijenja se kako je utvrđeno u Prilogu ovoj Uredbi.
            
         Članak 2.
   Trgovačka društva primjenjuju izmjene iz članka 1. točke (a) najkasnije od početka svoje prve financijske godine koja počinje 1. siječnja 2018. ili nakon tog datuma.
   Trgovačka društva primjenjuju izmjene iz članka 1. točke (b) od početka svoje prve financijske godine koja počinje 1. siječnja 2018. ili nakon tog datuma.
   Trgovačka društva primjenjuju izmjene iz članka 1. točke (c) od početka svoje prve financijske godine koja počinje 1. siječnja 2017. ili nakon tog datuma.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. veljače 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 243, 11.9.2002., str. 1.
   
   
      (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
   
      PRILOG
      
         Godišnja poboljšanja MSFI-jeva
      
      
         ciklus 2014.–2016.
      
      
         Izmjene MSFI-ja 1
      
      
         MSFI 1 Prva primjena Međunarodnih standarda financijskog izvještavanja
         
      
      Izmijenjene su točke 39.L. i 39.T., izbrisane su točke 39.D., 39.F. i 39.AA. te dodana točka 39.AD.
      DATUM STUPANJA NA SNAGU
      …
      
               
                  39.D.
               
               
                  [izbrisano]
                  …
               
            
               
                  39.F.
               
               
                  [izbrisano]
                  …
               
            
               
                  39.L.
               
               
                  MRS-om 19 Primanja zaposlenih (kako je izmijenjen u lipnju 2011.) izmijenjena je točka D.1. i izbrisane točke D.10. i D.11. Subjekt je dužan navedene izmjene primijeniti pri primjeni MRS-a 19 (kako je izmijenjen u lipnju 2011.).
                  …
               
            
               
                  39.T.
               
               
                  Dokumentom Investicijski subjekti (izmjene MSFI-ja 10, MSFI-ja 12 i MRS-a 27), objavljenim u listopadu 2012., izmijenjene su točke D.16., D.17. i Dodatak C. Subjekt je te izmjene dužan primijeniti za godišnja razdoblja koja započinju 1. siječnja 2014. ili nakon tog datuma. Dopuštena je ranija primjena dokumenta Investicijski subjekti. Ako subjekt ranije započne s primjenom tih izmjena, dužan je istodobno primjenjivati sve izmjene uključene u dokument Investicijski subjekti.
                  …
               
            
               
                  39.AA.
               
               
                  [izbrisano]
                  …
               
            
               
                  39.AD.
               
               
                  Dokumentom Godišnja poboljšanja MSFI-jeva – ciklus 2014.–2016. objavljenim u prosincu 2016. izmijenjene su točke 39.L. i 39.T. te su izbrisane točke 39.D., 39.F., 39.AA. i E.3. – E.7. Subjekt te izmjene primjenjuje za godišnja razdoblja koja započinju 1. siječnja 2018. ili nakon tog datuma.
               
            U Dodatku E brišu se točke E.3. – E.7. i njihovi naslovi.
      
         DODATAK E
         
            Kratkoročna izuzeća od MSFI-jeva
         
         
            Ovaj je dodatak sastavni dio MSFI-ja.
         
         …
         
                  
                     E.3.
                  
                  
                     [izbrisano]
                  
               
                  
                     E.4.
                  
                  
                     [izbrisano]
                  
               
                  
                     E.4.A.
                  
                  
                     [izbrisano]
                  
               
                  
                     E.5.
                  
                  
                     [izbrisano]
                  
               
                  
                     E.6.
                  
                  
                     [izbrisano]
                  
               
                  
                     E.7.
                  
                  
                     [izbrisano]
                  
               
      
         Izmjene MSFI-ja 12
      
      
         MSFI 12 Objava informacija o udjelu u drugim subjektima
         
      
      Dodaje se točka 5.A.
      
         PODRUČJE PRIMJENE
      
      …
      
               
                  5.A.
               
               
                  Osim kako je opisano u točki B.17., zahtjevi u ovom MSFI-ju primjenjuju se na udjele subjekta navedene u točki 5. koji su klasificirani kao namijenjeni prodaji (ili uključeni u skupinu za otuđenje koja je klasificirana kao namijenjena prodaji) ili kao poslovanje koje se neće nastaviti u skladu s MSFI-jem 5 Dugotrajna imovina namijenjena prodaji i prestanak poslovanja.
                  …
               
            U Dodatku B izmjenjuje se točka B.17.
      
         SKRAĆENE FINANCIJSKE INFORMACIJE O OVISNIM SUBJEKTIMA, ZAJEDNIČKIM POTHVATIMA I PRIDRUŽENIM SUBJEKTIMA (TOČKE 12. I 21.)
      
      …
      
               
                  B.17.
               
               
                  Kad je subjektov udio u ovisnom subjektu, zajedničkom pothvatu ili pridruženom subjektu (ili dio njegova udjela u zajedničkom pothvatu ili pridruženom subjektu) u skladu s MSFI-jem 5 klasificiran kao namijenjen prodaji (ili je uključen u skupinu za otuđenje koja je klasificirana kao namijenjena prodaji), subjekt nije dužan objaviti skraćene financijske informacije o tom ovisnom subjektu, zajedničkom pothvatu ili pridruženom subjektu u skladu s točkama B.10. – B.16.
               
            U Dodatku C dodaje se točka C.1.D.
      
         DATUM STUPANJA NA SNAGU I PRIJELAZNE ODREDBE
      
      …
      
               
                  C.1.D.
               
               
                  Dokumentom Godišnja poboljšanja MSFI-jeva – ciklus 2014. – 2016. objavljenim u prosincu 2016. dodana je točka 5.A te je izmijenjena točka B.17. Subjekt te izmjene primjenjuje retroaktivno u skladu s MRS-om 8 Računovodstvene politike, promjene računovodstvenih procjena i pogreške za godišnja razdoblja koja započinju 1. siječnja 2017. ili nakon tog datuma.
                  …
               
            
         Izmjene MRS-a 28
      
      
         MRS 28 Udjeli u pridruženim subjektima i zajedničkim pothvatima
         
      
      Izmjenjuju se točke 18. i 36.A. te se dodaje točka 45.E.
      
         Izuzeća od primjene metode udjela
      
      …
      
               
                  18.
               
               
                  Kad udio u pridruženom subjektu ili zajedničkom pothvatu drži subjekt koji je organizacija poduzetničkog kapitala ili uzajamni fond, investicijski uzajamni fond na udjele i sličan subjekt, uključujući fondove osiguranja povezane s ulaganjem, ili se on neizravno drži putem takvih subjekata, subjekt može odlučiti ta ulaganja mjeriti po fer vrijednosti kroz račun dobiti ili gubitka u skladu s MSFI-jem 9. Subjekt tu odluku donosi zasebno za svaki pridruženi subjekt ili zajednički pothvat pri početnom priznavanju pridruženog subjekta ili zajedničkog pothvata.
                  …
               
            
         Postupci u okviru metode udjela
      
      …
      
               
                  36.A.
               
               
                  Neovisno o zahtjevu iz točke 36., ako subjekt koji nije investicijski subjekt ima udio u pridruženom subjektu ili zajedničkom pothvatu koji je investicijski subjekt, subjekt može odlučiti, pri primjeni metode udjela, zadržati mjerenje fer vrijednosti koje taj pridruženi subjekt ili zajednički pothvat koji je investicijski subjekt primjenjuje na udio pridruženog subjekta ili zajedničkog pothvata u ovisnim subjektima. Odluka se donosi zasebno za svaki pridruženi subjekt ili zajednički pothvat koji je investicijski subjekt, na kasniji datum od sljedećih datuma: (a) datum na koji je pridruženi subjekt ili zajednički pothvat koji je investicijski subjekt početno priznat; (b) datum na koji pridruženi subjekt ili zajednički pothvat postaje investicijski subjekt i (c) datum na koji pridruženi subjekt ili zajednički pothvat koji je investicijski subjekt prvi put postaje matični subjekt.
                  …
               
            
         DATUM STUPANJA NA SNAGU I PRIJELAZNE ODREDBE
      
      …
      
               
                  45.E.
               
               
                  Dokumentom Godišnja poboljšanja MSFI-jeva – ciklus 2014. – 2016. objavljenim u prosincu 2016. izmijenjene su točke 18. i 36.A. Subjekt te izmjene primjenjuje retroaktivno u skladu s MRS-om 8 za godišnja razdoblja koja započinju 1. siječnja 2018. ili nakon tog datuma. Dopuštena je ranija primjena. Ako subjekt ranije započne s primjenom tih izmjena, dužan je tu činjenicu objaviti.